CELEX: C2005/229/35
Language: el
Date: 2005-09-17 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 8ης Ιουνίου 2005, στην υπόθεση T-139/03, Nuova Agricast Srl κατά Επιτροπής των Ευρωπαϊκών Κοινοτήτων (Προσφυγή ακυρώσεως — Πρόσβαση σε έγγραφα — Κανονισμός (ΕΚ) 1049/2001 — Μη αποκάλυψη εγγράφου προερχομένου από κράτος μέλος χωρίς την προηγούμενη σύμφωνη γνώμη αυτού του κράτους)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/17
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 8ης Ιουνίου 2005
   στην υπόθεση T-139/03, Nuova Agricast Srl κατά Επιτροπής των Ευρωπαϊκών Κοινοτήτων (1)
   
   (Προσφυγή ακυρώσεως - Πρόσβαση σε έγγραφα - Κανονισμός (ΕΚ) 1049/2001 - Μη αποκάλυψη εγγράφου προερχομένου από κράτος μέλος χωρίς την προηγούμενη σύμφωνη γνώμη αυτού του κράτους)
   (2005/C 229/35)
   Γλώσσα διαδικασίας: η ιταλική
   Στην υπόθεση T-139/03, Nuova Agricast Srl, με έδρα τη Cerignola (Ιταλία), εκπροσωπούμενη από τον M. Calabrese, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: V. Di Bucci και P. Aalto, επικουρούμενοι από τον A. Abate, δικηγόρο, με τόπο επιδόσεων στο Λουξεμβούργο), υποστηριζομένης από το Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς ο K. Manji και εν συνεχεία η C. Jackson, με τόπο επιδόσεων στο Λουξεμβούργο), με αντικείμενο αίτηση περί ακυρώσεως της αποφάσεως της Επιτροπής, με την οποία αρνήθηκε στον προσφεύγοντα πρόσβαση σε oρισμένα έγγραφα σχετικά με καθεστώς κρατικών ενισχύσεων που κρίθηκε συμβατό με την κοινή αγορά με απόφαση της Επιτροπής της 12ης Ιουλίου 2000 [SG (2000) D/105754 — Κρατική ενίσχυση αριθ. 715/99], το Πρωτοδικείο (πέμπτο τμήμα), συγκείμενο από τους. Μ. Βηλαρά, πρόεδρο, F. Dehousse και D. Šváby, δικαστές, γραμματέας: H. Jung, εξέδωσε στις 8 Ιουνίου 2005 διάταξη με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Κάθε διάδικος φέρει τα δικαστικά του έξοδα.
            
         
      (1)  ΕΕ C 146 της 21.6.2003